
              A P S T I P R I N Ā T S
Valsts robežsardzes Aviācijas un speciālo operāciju pārvaldes iepirkuma komisijas 2023. gada 14. novembra sēdē (2023. gada 14. novembra sēdes protokols Nr. 146)
KONKURSA PROCEDŪRAS AR SARUNĀM
“GSM ierīču atrašanās vietas noteicēja ierīkošana gaisa kuģiem”
KANDIDĀTU ATLASES
NOLIKUMS

I nodaļa. 
Vispārīgā informācija
1. Nolikumā lietotie termini

1.1. Iepirkums — konkursa procedūra ar sarunām, kuru pasūtītājs īsteno saskaņā ar šo nolikumu.
1.2. Pasūtītājs — Valsts robežsardze vai iepirkuma komisija, ko Valsts robežsardzes Aviācijas un speciālo operāciju pārvalde izveidojusi iepirkuma īstenošanai.
1.3. Piegādātājs — fiziskā vai juridiskā persona, šādu personu apvienība jebkurā to kombinācijā, kas piedāvā tirgū sniegt attiecīgus pakalpojumus.
1.4. Kandidāts — piegādātājs, kurš piedalās iepirkumā līdz sākotnējā piedāvājuma iesniegšanai.
1.5. Pretendents — kandidāts, kas iepirkuma ietvaros ir iesniedzis pasūtītājam sākotnējo piedāvājumu.
1.6. Izpildītājs — izraudzītais pretendents (tostarp personu apvienības dalībnieks vai apakšuzņēmējs), ar kuru pasūtītājs noslēdza līgumu. 
1.7. Nolikums — šis dokuments, tostarp tā pielikumi.
1.8. Pieteikums — kandidāta, katra personālsabiedrības biedra, ja kandidāts ir personālsabiedrība, un kandidāta norādītās personas, uz kuras iespējām kandidāts balstās (apakšuzņēmējs), dokumentu kopums, ar kuru kandidāts iepirkuma ietvaros apliecina pasūtītājam, ka tā kvalifikācija atbilst nolikumā noteiktajām prasībām un uz kuru nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktie izslēgšanas noteikumi. 
1.9. E-konkursu sistēma — Ministru kabineta 2022. gada 20. decembra noteikumos Nr. 816 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma.

1.10. Helikopters — pasūtītāja rīcībā esošais helikopters AW119MKII G1000H (komerciālais nosaukums: AW119Kx), reģistrācijas zīme YL-HMV (sērijas numurs: 14964) un reģistrācijas zīme YL-HMZ (sērijas numurs: 14969).

1.11. Izraudzītais pretendents — pretendents, kuram pasūtītājs piešķīris līguma slēgšanas tiesības.
1.12. KR — 2014. gada 26. novembra Komisijas regula (ES) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu”.

1.13. LBG — pasūtītāja rīcībā esošā aviācijas tehniskā bāze “Jaunsmilgās”, Runtorta, Isnaudas pagastā, Ludzas novadā (pamatdarbības vieta), kura sertificēta atbilstoši KR prasībām (sertifikāts LV.145.0014).
2. Iepirkuma identifikācijas numurs
Iepirkuma identifikācijas numurs ir: VRS 2023/36-02-AVP-RPVP.

3. Iepirkuma priekšmets un mērķis
3.1. Iepirkuma priekšmets ir viena GSM ierīču atrašanās vietas noteicēja piegāde (turpmāk — GDLS) un ierīkošana divos helikopteros.
3.2. Iepirkuma priekšmetam atbilst šādi CPV kodi: 51500000-7 (ierīču un iekārtu uzstādīšanas pakalpojumi) un 35123000-2 (atrašanās vietas noteikšanas aprīkojums). 
3.3. Iepirkuma priekšmeta apraksts un pielietošanas mērķis:

3.3.1. GDLS veids un pielietošanas mērķis — GDLS pārklājuma rajonā lidojuma laikā spēj noteikt mobilā tīkla lietotāja ierīci (IMEI (International Mobile Equipment Identity), IMSI (International Mobile Subscriber Identity) un citus parametrus) un tās ģeogrāfisko izvietojumu reālajā laikā;

3.3.2. personas datu aizsardzība — GDLS nespēj pārtvert mobilā tīkla lietotāja ierīces balss sakarus, teksta īsziņas un datu pārraidi;

3.3.3. GDLS sertifikācija:

3.3.3.1. ir sertificēts atbilstoši RTCA/DO-160 (aktuālā revīzijā) standartam vai ekvivalentam standartam;

3.3.3.2. attiecībā uz GDLS un helikopteru iekšējo un ārējo instalāciju ir saņemti visi sertifikāti, atļaujas u.tml., kā arī veiktas visas darbības, tai skaitā ierīkošanas darbi, kas atbilst: 

3.3.3.2.1. 2012. gada 3. augusta Komisijas Regulas (ES) Nr. 748/2012 ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizācijas sertifikāciju, un ir pietiekamas, lai helikopteriem būtu iespējams saņemt apliecību par gaisa kuģa derīgumu lidojumiem pēc ierīkošanas darbu pabeigšanas;

3.3.3.2.2. Komisijas Regulas (ES) Nr. 1321/2014 (2014. gada 26. novembris) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu prasībām;
3.3.4. GDLS izmantošanas augstumi — GDLS ir tāda, kuru iespējams lietot lidojuma augstumā vismaz līdz  10 000 pēdām virs jūras līmeņa (QNH);

3.3.5. GDLS svars — GDLS svars (noņemamā daļa), neieskaitot helikopteru iekšējo un ārējo instalāciju, nepārsniedz 16 kg.;
3.3.6. GDLS darbības rādiuss — GDLS lidojuma laikā spēj noteikt mobilā tīkla lietotāja ierīci un tās atrašanās vietu reālajā laikā vismaz 5 km rādiusā (tiešas redzamības attālumā);
3.3.7. GDLS darbības precizitāte — GDLS lidojuma laikā spēj noteikt mobilā tīkla lietotāja ierīces atrašanās vietu reālajā laikā ar precizitāti ne lielāku par 50 m;

3.3.8. mobilā tīkla lietotāja ierīces atrašanās vietas noteikšanas laiks — GDLS lidojuma laikā spēj noteikt mobilā tīkla lietotāja ierīci un attēlot tās atrašanās vietu uz elektroniskās kartes ātrāk par 5 min no ierīces atklāšanas brīža;

3.3.9. mobilā tīkla lietotāja ierīces atrašanās vietas noteikšanas spēja — GDLS lidojuma laikā spēj noteikt mobilā tīkla lietotāja ierīci un tās atrašanās vietu, ja lietotāja ierīce:

3.3.9.1. atrodas ārpus uztveršanas zonas (atslēgta no tīkla);

3.3.9.2. pieslēgta pie 2G tīkla;

3.3.9.3. pieslēgta pie 3G tīkla;

3.3.9.4. pieslēgta pie 4G tīkla;

3.3.9.5. pieslēgta pie 5G NSA (Non Stand Alone) tīkla.

3.3.10. GDLS vadības konsole — GDLS kontrole tiek īstenota, izmantojot portatīvo datoru vai planšetdatoru. GDLS savienojums ar portatīvo datoru vai planšetdatoru:

3.3.10.1. izmantojot bezvadu WLAN savienojumu;

3.3.10.2. izmantojot vadu caur Ethernet interfeisu (piezīme: pie GDLS vienlaikus var būt pieslēgti vismaz 3 (trīs) planšetdatori vai portatīvie datori);
3.3.11. GDLS kontroles interfeiss — GDLS kontroles interfeiss satur Latvijas Republikas elektronisko karti, kuras detalizācijas pakāpe ir tāda, ka tajā iespējams redzēt ielu nosaukumus, māju numurus u.tml.;
3.3.12. mobilā tīkla lietotāja ierīces atrašanās vietas attēlošana — mobilā tīkla lietotāja ierīces atrašanās vieta tiek attēlota uz elektroniskās kartes ar ģeogrāfiskām koordinātām (WGS-84) un aprēķināto vietas noteikšanas kļūdu;
3.3.13. saziņa ar mobilā tīkla lietotāja ierīci — GDLS nodrošina saziņu ar mobilā tīkla lietotāja ierīci:

3.3.13.1. izmantojot balss sakarus;

3.3.13.2. izmantojot teksta īsziņas;
3.3.14. mobilā tīkla lietotāju ierīces taupīšanas režīms — GDLS nerada sakaru traucējumus mobilā tīkla lietotāju ierīcēm, kurām GDLS neveic atrašanās vietas noteikšanu;
3.3.15. GDLS ierīkošana — izpildītājs ierīko GDLS nepieciešamo instalāciju helikopteros tā, lai visi stiprinājumi, elektrobarošanas pieslēguma ligzda, antenas, kabeļi, konektori u.tml., kas ir nepieciešami un vienlaicīgi pietiekami, lai, tiem pievienojot GDLS, tā būtu lietojama tam paredzētajiem mērķiem. GDLS stiprinājums pie helikopteriem ir tāds, lai GDLS būtu viegli noņemt un uzstādīt;
3.3.16. GDLS piegādes un ierīkošanas izpildes laiks — līdz 210 kalendāra dienām, skaitot no līguma noslēgšanas dienas;
3.3.17. GDLS piegādes un ierīkošanas vieta — LBG;
3.3.18. pārliecinoties par GDLS un iekšējās un ārējās instalācijas atbilstību KR prasībām, Valsts robežsardzes Aviācijas un speciālo operāciju pārvaldes LV.CAO.0011. tehniskā organizācija izsniegs sertifikātu (Certificate of Release to Service) pēc GDLS ierīkošanas helikopteros. 


3.4. Iepirkuma mērķis — noslēgt līgumu atbilstoši iepirkuma tehniskajai specifikācijai, saņemt vienu pasūtītāja vajadzībām atbilstošu GDLS ar ierīkošanu divos helikopteros, kura atbilst KR prasībām.
Piezīme: pasūtītājs veic pārbaudi par pretendenta (kurš tika izvelēts līguma noslēgšanas tiesību piešķiršanai) atbilstību Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.1 punkta nosacījumiem (piemēram, programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis).

4. Iepirkuma tiesiskais un finansiālais pamats
4.1.
Pasūtītājs īsteno iepirkumu saskaņā ar Pasaules Tirdzniecības organizācijas nolīgumu par valsts līgumiem, Publisko iepirkumu likumu, citiem Latvijas Republikā spēkā esošajiem normatīvajiem aktiem un šo nolikumu.
4.2. 
Pasūtītājs paredz apmaksāt sniegto pakalpojumu no Eiropas Savienības Finansiāla atbalsta instrumenta robežu pārvaldībai un vīzu politikai ietvaros īstenojamā projekta Nr. VRS/RPVP/2023/4 “Izmitināšanas un uzturēšanas līdzekļu iegāde Valsts robežsardzes vajadzībām” līdzekļiem.
5. Pasūtītāja nosaukums, adrese un kontaktinformācija
5.1. 
Pasūtītāja nosaukums — Valsts robežsardze.
5.2. Pasūtītāja adrese — Rūdolfa iela 5, Rīga, Latvija (LV-1012).
5.3. Valsts robežsardzes struktūrvienība, kura veic iepirkumu pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701), tālruņa numurs: (+371) 67209716, e-pasta adrese: asop@rs.gov.lv.
6. Pasūtītāja kontaktpersonas
Ar iepirkumu saistītus organizatoriskos jautājumus risina šādas pasūtītāja kontaktpersonas:

·  Valsts robežsardzes Aviācijas un speciālo operāciju pārvaldes priekšnieka vietnieks (aviācijas jautājumos) Ivans Ivanovs, tālruņa numurs: (+371) 67209727, e-pasta adrese: ivans.ivanovs@rs.gov.lv;

·  Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta galvenā inspektore Elvīra Kozačkova, tālruņa numurs: (+371) 67209722, e-pasta adrese: elvira.kozackova@rs.gov.lv.

II nodaļa. 
Iepirkuma posmi un kandidātiem izvirzītās atlases prasības

7. Iepirkuma posmi, pieteikumu un piedāvājumu saturs

7.1. Pirmais iepirkuma posms ir kandidātu pieteikumu iesniegšana, pēc kuras notiek kandidātu atlase.
7.2. Kandidāts iesniedz pasūtītājam pieteikumu elektroniski — e-konkursu sistēmā iepirkuma sadaļā. Kandidāts iesniedz pasūtītājam pieteikumu līdz nolikuma 14. punktā noteiktā termiņa beigām. Pēc šī termiņa pieteikumus nepieņem.
7.3. Kandidāta pieteikums sastāv no dokumentiem, kuri norādīti nolikuma 11. un 12. punktā.
7.4. Otrais iepirkuma posms ir pretendentu
 sākotnējo piedāvājumu iesniegšana pēc pasūtītāja rakstiska uzaicinājuma, kā arī sākotnējo piedāvājumu vērtēšana un iepirkuma mērķa sasniegšana. Pēc sākotnējo piedāvājumu izvērtēšanas komisija var pieņemt lēmumu piešķirt līguma noslēgšanas tiesības, ja piedāvājumi atbilst pasūtītāja izvirzītājam prasībām un tos nav jāuzlabo. Ja pasūtītājs konstatē, ka sākotnējo piedāvājumu saturu jāuzlabo, tad tas veic sarunas ar pretendentiem ar mērķi sasniegt iepirkuma mērķi.
7.5. Pretendents iesniedz sākotnējo piedāvājumu pasūtītāja uzaicinājuma vēstulē noteiktajā termiņā, kurš nav īsāks par normatīvajos aktos noteikto
. 
7.6. Pretendenta sākotnējais piedāvājums sastāv no sākotnējā tehniskā un finanšu piedāvājumiem saskaņā ar pasūtītāja uzaicinājuma vēstuli.
8. Sarunu norises kārtība

8.1. Pēc sākotnējo piedāvājumu iesniegšanas termiņa beigām un sākotnējo piedāvājumu izvērtēšanas slēgtās sēdēs pasūtītājs uzsāk ar pretendentiem sarunas.

8.2. Pretendents sarunām ar pasūtītāju var deleģēt vienu vai vairākus pārstāvjus. Pretendenta pārstāvji, ierodoties uz sarunām, iesniedz pasūtītājam dokumentus, kas apliecina viņu pilnvaras pārstāvēt pretendentu sarunās ar pasūtītāju.

8.3. Provizoriskos datumus sarunu veikšanai pasūtītājs norāda uzaicinājumā iesniegt sākotnējos piedāvājumus.  Pasūtītājs veic sarunas ar katru pretendentu atsevišķi. Pasūtītājs, pēc saviem ieskatiem, veic sarunas ar pretendentu vienreiz vai vairākas reizes. Par katru nākamo sarunu sākuma laiku pasūtītājs informē pretendentu vismaz četras dienas iepriekš, nosūtot paziņojumu uz pretendenta pārstāvja elektroniskā pasta adresi un, vienlaikus, sazinoties ar pretendenta pārstāvi telefoniski.
8.4. Gan pirmās sarunas, gan katras nākamās sarunas ilgst tik ilgi, cik pasūtītājs uzskata par nepieciešamu, tomēr ne ilgāk par trīs dienām pēc kārtas. Sarunas noris katru dienu no plkst. 9.00 līdz plkst. 12.00 un no plkst. 13.00 līdz plkst. 16.00. Citā laikā sarunas var tikt īstenotas tikai tad, ja pasūtītāja un pretendenta pārstāvji, kas piedalās sarunās, par to atsevišķi vienojušies.
8.5. Visas sarunas noris pasūtītāja telpās — sarunu vieta ir “Jaunsmilgās”, Runtorta, Isnaudas pagastā, Ludzas novadā (Valsts robežsardzes Aviācijas un speciālo operāciju pārvaldē) vai videokonferences režīmā, videokonferences programmatūru pasūtītājam un pretendentam savstarpēji saskaņojot.
8.6. Visas sarunas notiek angļu, latviešu vai krievu valodā. Ja pretendenta pārstāvji, kas piedalās sarunās, nepārvalda angļu, latviešu vai krievu valodu, tad pretendents un pasūtītājs vienojas par tulka nodrošināšanu.

9. Sarunu saturs

9.1. Sarunu ietvaros:

9.1.1.  pasūtītājs apspriež ar pretendentu tā iesniegto sākotnējo piedāvājumu nolūkā panākt, lai pretendenta galīgais piedāvājums atbilstu visām pasūtītāja izvirzītajām prasībām;
9.1.2.  pasūtītājs apspriež ar pretendentu iespēju galīgajā tehniskajā specifikācijā grozīt sākotnējā tehniskajā specifikācijā paredzētās prasības, kuras nemaina iepirkuma būtību;
9.1.3. pasūtītājs apspriež ar pretendentu iespēju galīgajā līguma projektā grozīt sākotnējā līguma projektā paredzētos noteikumus.

9.2.  Ja komisija plāno pabeigt sarunas, tā ar uzaicinājuma vēstuli informē pretendentus un nosaka vienotu termiņu galīgo piedāvājumu iesniegšanai.
10. Kandidātiem izvirzītās atlases prasības
Iepirkumā var piedalīties kandidāts, kurš atbilst nolikumā izvirzītajām kvalifikācijas prasībām un uz kuru nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, ja nav iestājies kāds no Publisko iepirkumu likuma 42. panta ceturtās daļas 1., 2., 3., vai 4. punktā noteiktajiem nosacījumiem..

11. Pieteikums dalībai iepirkumā

Lai izteiktu savu gribu piedalīties iepirkumā, kandidāts iesniedz pasūtītājam pieteikumu dalībai iepirkumā, kuru kandidāts sagatavo atbilstoši nolikuma 1. pielikumā noteiktajai formai. Ja kandidāts ir piegādātāju apvienība, tas iesniedz pieteikumu
, kuru paraksta visi piegādātāju apvienības dalībnieki vai paraksta viens dalībnieks, kuru citi dalībnieki ir pilnvarojuši parakstīt pieteikumu, pievienojot pilnvaras.

12.  Kvalifikācijas prasības un kvalifikāciju apliecinošie dokumenti
	Kandidātam izvirzītās prasības
	Atbilstības pārbaude, iesniedzamie dokumenti

	12.1. Kandidāts ir reģistrēts normatīvajos aktos (Latvijas Republikas Uzņēmumu reģistrā, Valsts ieņēmuma dienesta sistēmā vai līdzvērtīgā reģistrā ārvalstīs) noteiktajā kārtībā.


	12.1.1. par reģistrācijas faktu Latvijas Republikas (turpmāk tekstā – LR) Uzņēmumu reģistrā pasūtītājs pārliecināsies LR Uzņēmumu reģistra mājaslapā www.ur.gov.lv. Par Latvijā reģistrētiem saimnieciskās darbības veicējiem (kandidātiem) komisija pārliecināsies par reģistrācijas faktu pēc Valsts ieņēmuma dienesta datiem, kas pieejami Valsts ieņēmuma dienesta sistēmā (https://www6.vid.gov.lv/SDV).
12.1.2. ja kandidāts ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija
.

	12.2. Kandidāta iepriekšējo trīs pārskata gadu laikā līdz piedāvājuma iesniegšanas dienai neto finanšu apgrozījuma vidējais aritmētiskais rādītājs ir vismaz 500 000 euro.
	12.2.1. kandidāts iesniedz pasūtītājam izziņu par neto finanšu apgrozījumu, kuru kandidāts sagatavo atbilstoši nolikuma 2. pielikumā noteiktajai formai.

12.2.2. attiecībā uz kandidātiem, kas savu darbību tirgū uzsākuši vēlāk, tas iesniedz apliecinājumu par neto finanšu apgrozījumu par gadu/-iem atbilstoši savas darbības laikam.

	12.3. Kandidāts iepriekšējo 3 (trīs) kalendāro gadu laikā ir pārdevis vai piegādājis (t.i., par atlīdzību nodevis citai personai īpašumā) vai ierīkojis (t.i., veicis visas nepieciešamas ierīkošanas un sertificēšanas darbus, lai GDLS varētu darboties uz gaisa kuģa) vismaz trīs jaunus (iepriekš nelietotus) GDLS
, turklāt nepieļaujot būtiskus līguma vai normatīvo aktu pārkāpumus. Šī nolikuma apakšpunkta izpratnē par būtiskiem līguma pārkāpumiem cita starpā atzīstami: piegādātā vai pārdotā vai ierīkotā GDLS (tostarp tā instalācijas) nozīmīgi kvalitātes trūkumi, līguma izpildes termiņa ievērojams nokavējums.

Piezīme: 
1. par nozīmīgiem GDLS (tostarp tās instalācijas) kvalitātes trūkumiem netiek atzīstami tādi trūkumi, kuri nav saistīti ar minētā aprīkojuma funkcionalitāti un sertifikāciju (piemēram, skrāpējumi u.tml.);

2. par līguma izpildes termiņa ievērojamu nokavējumu netiek uzskatīti līguma izpildes kavējumi, kuri ir mazāki par 30 dienām.
	12.3.1. kandidāts iesniedz pasūtītājam izziņu par profesionālo pieredzi, kuru kandidāts sagatavo atbilstoši nolikuma 3. pielikumā noteiktajai formai.

12.3.2. attiecībā uz kandidātiem, kas savu darbību tirgū uzsākuši vēlāk, tas iesniedz izziņu par profesionālo pieredzi par gadu/-iem atbilstoši savas darbības laikam.

	12.4. Kandidāts ir tiesīgs veikt līguma izpildei nepieciešamus projektēšanas darbus atbilstoši Eiropas aviācijas drošības aģentūras (EASA) prasībām.


	12.4.1. kandidāts iesniedz  projektēšanas organizācijas apstiprinājuma sertifikāta kopiju atbilstoši Komisijas Regulas (ES) Nr. 748/2012 (2012. gada 3. augusts) ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju I pielikuma (21. daļa) prasībām.

	12.5. Kandidāta rīcībā līguma izpildei ir nepieciešamie kvalificēti darbinieki, kuri veiks GDLS ierīkošanas darbus helikopteros  atbilstoši Eiropas aviācijas drošības aģentūras (EASA) prasībām.
	12.5.1. kandidāts iesniedz pasūtītājam apliecinājumu par kvalificētajiem darbiniekiem, kuru kandidāts sagatavo atbilstoši nolikuma 4. pielikumā noteiktajai formai.

12.5.2. kvalificēto darbinieku sarakstam kandidāts pievieno kvalificēto darbinieku kvalifikāciju apstiprinošo dokumentu kopijas. 

	12.6. Ja kandidāts ir piegādātāju apvienība, tad pasūtītājs piešķir līguma slēgšanas tiesības tikai tādam kandidātam (piegādātāju apvienībai), kura:

1) ikviens piegādātājs atbilst nolikuma 12.1. apakšpunktā noteiktajam;

2) piegādātāji, uz kuru finanšu spējām kandidāts balstās, kopumā atbilst nolikuma 12.2. apakšpunktā noteiktajam (t.i., ņemot vērā (summējot) visu piegādātāju attiecīgās neto finanšu apgrozījuma vidējais aritmētiskais rādītājs ir vismaz 500 000 euro);
3) vismaz viens piegādātājs, uz kuru profesionālajām spējām kandidāts balstās, atbilst nolikuma 12.3. apakšpunktā noteiktajam;
4) vismaz viens piegādātājs (kurš attiecīgi veiks projektēšanas darbus) atbilst nolikuma 12.4. apakšpunktā noteiktajam.
5) vismaz viens piegādātājs (kurš attiecīgi veiks GDLS ierīkošanas darbus) atbilst nolikuma 12.5. apakšpunktā noteiktajam.

	12.6.1. piegādātāju apvienība piedāvājumā iekļauj brīvā formā sagatavotu apliecinājumu vai vienošanos, kas pierāda piegādātāju apvienības dalībnieku uzņemtās saistības attiecībā pret iepirkuma realizāciju. 

12.6.2. noformējot nolikuma 12.6.1. apakšpunktā norādīto apliecinājumu vai vienošanos piegādātāju apvienība:

12.6.2.1. norāda katra  piegādātāja kompetences apjomu un veicamo darbu (pildāmo pienākumu) uzskaitījumu līguma izpildē;

12.6.2.2. norāda, ka iepirkuma līguma slēgšanas tiesību piešķiršanas gadījumā piegādātāju apvienība pēc savas izvēles ne vēlāk kā 30 (trīsdesmit) kalendāro dienu laikā no lēmuma par līguma slēgšanas tiesību piešķiršanu nosūtīšanas izveidos personālsabiedrību vai noslēgs sabiedrības līgumu, vienojoties par piegādātāju apvienības dalībnieku atbildības sadalījumu.

12.6.3. par katru piegādātāju apvienības dalībnieku kvalifikācijas dokumenti iesniedzami tādā apjomā, kādā tie piedalās pieteikumā un līguma izpildē.

Piezīme: piegādātāju apvienība ir tiesīga iesniegt pieteikumā sabiedrības līgumu, neiesniedzot 12.6.1. apakšpunktā norādīto vienošanos vai apliecinājumu. 

	12.7. Ja kandidāts plāno piesaistīt apakšuzņēmēju, lai nodrošinātu līguma izpildi,  tad pasūtītājs piešķir līguma slēgšanas tiesības tikai tādam kandidātam, kuram:
1) apakšuzņēmējs atbilst nolikuma 12.1. apakšpunktā noteiktajam;

2) apakšuzņēmējs spēj pierādīt resursu nodošanu kandidātam līguma izpildei;

3) apakšuzņēmējs atbilst nolikuma izvirzītājām prasībām atbilstoši dalībai līguma izpildē.
Piezīme: pasūtītājs var piesaistīt apakšuzņēmēju tikai tad, ja apakšuzņēmējs sniegs pakalpojumus, kuri nepieciešami līguma izpildei.


	12.7.1. kandidāts pieteikumā iekļauj apakšuzņēmēja apliecinājumu  atbilstoši nolikuma 5. pielikumā noteiktajai formai par to, ka viņš piekrīt piedalīties iepirkumā un norāda:

12.7.1.1. pakalpojumus, kurus apņemas pildīt līguma ietvaros gadījumā, ja ar kandidātu turpmāk tiks noslēgts līgums;

12.7.1.2. izpildāmo pakalpojumu izmaksas euro;

12.7.1.3. informāciju par to, kādi resursi tiks nodoti kandidāta rīcībā un resursu nodošanas veidu;

12.7.1.4. informāciju par atbilstību vai neatbilstību mazo vai vidējo uzņēmumu statusam
.
12.7.2. par katru apakšuzņēmēju kvalifikācijas dokumenti iesniedzami tādā apjomā, kādā tie piedalās pieteikumā un līguma izpildē.


12.8. Kandidāts kā sākotnējo pierādījumu atbilstībai kvalifikācijas prasībām var iesniegt Eiropas vienoto iepirkuma procedūras dokumentu (turpmāk — ESPD)
. Ja kandidāts izvēlas iesniegt ESPD, tad kandidātam nav nepieciešams iesniegt nolikuma 12.2. – 12.5. apakšpunktos noteiktos dokumentus. Sagatavojot ESPD:

12.8.1. kandidātam nav jāsniedz ESPD veidlapas II un III daļā pieprasītā informācija attiecībā uz apakšuzņēmējiem, uz kuru iespējām tas nebalstās;

12.8.2. ESPD veidlapas IV daļā kandidāts aizpilda tikai ( iedaļu, neaizpildot pārējās IV daļas iedaļas.

Piezīme. Ja kandidāts izvēlas iesniegt ESPD, tad kandidāts iesniedz ESPD arī par katru personu, uz kuras iespējām tas balstās, lai pierādītu savu atbilstību nolikumā noteiktajām kvalifikācijas prasībām.  Tas nozīmē, ka, ja pretendents ir piegādātāju apvienība un tas izvēlas iesniegt ESPD, tad ESPD katrs piegādātāju apvienības dalībnieks sagatavo atsevišķi attiecībā uz sevi. Ja pretendents paredz noteiktas līguma saistību daļas izpildi nodot apakšuzņēmējam, kurš atbilst Publisko iepirkumu likuma 63. panta otrajā daļā noteiktajiem kritērijiem (apakšuzņēmēja sniedzamo pakalpojumu vērtība ir vismaz 10 000 euro, ievērojot arī Publisko iepirkumu likuma 63. panta trešajā daļā noteikto) par katru kandidāta norādīto apakšuzņēmēju kandidāts iesniedz ESPD, kuru katrs apakšuzņēmējs sagatavo attiecībā uz sevi. 
III nodaļa. 
Pieteikuma sagatavošana, iesniegšana un atvēršana

13. Vispārīgās prasības pieteikuma iesniegšanai

13.1. Pirms iesniegt pasūtītājam pieteikumu kandidāts reģistrējas e-konkursu sistēmā (ja kandidāts iepriekš nav reģistrējies) 
.
13.2. Kandidāts pieteikumu sagatavo un iesniedz, ievērojot e-konkursu sistēmas lietotāju rokasgrāmatā dotos norādījumus
.
13.3. Kandidāts pieteikumu iesniedz elektroniskā formā (edoc, doc, docx, xls, xlsx, odf vai pdf formātā), kur pieteikumā ietvertie dokumenti ir parakstīti kopā kā viena datne, ievērojot to, ka vienas datnes lielums ieteikts līdz 5 MB
.
13.4. Pieteikuma dokumentus kandidāts sagatavo latviešu vai angļu valodā. Ja pieteikumā paredzētais dokuments ir citā valodā, tad kandidāts tam pievieno klāt no savas puses apliecinātu tulkojumu latviešu vai angļu valodā. Kandidāts ir tiesīgs visu pieteikumā iesniegto dokumentu kopiju un tulkojumu pareizību apliecināt ar vienu apliecinājumu.
13.5. Pieteikumu dokumentus paraksta elektroniski vienā no šādiem veidiem:
13.5.1. izmantojot e-konkursu sistēmā iestrādātu paraksta rīku;

13.5.2. izmantojot drošu elektronisko parakstu.

Piezīme. Ja pieteikumu (visu pieteikuma dokumentu kopumu) parakstījusi viena persona, bet konkrētu pieteikuma dokumentu atsevišķi parakstījusi vēl cita persona (kurai vajadzēja parakstīt pēc nolikuma prasībām un tai ir paraksta tiesības), tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka pieteikuma dokumentu kopumu parakstījusī persona konkrēto dokumentu nav parakstījusi).

13.6. Ja pieteikuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā, tad kandidāts pieteikumam klāt pievieno dokumentu, kas apliecina šīs personas pārstāvības tiesības (piemēram, attiecīgās valsts komercreģistra dokumentu, pilnvaru utt.), vai šāda dokumenta kopiju.
13.7. Ārpus e-konkursu sistēmas iesniegtie pieteikumi netiks izskatīti. Kandidātu pieteikumi, kas saņemti ārpus e-konkursu sistēmas, netiek atvērti, un pasūtītājs tos neatvērtus nosūta atpakaļ iesniedzējam.

13.8. Kandidāts norāda tās pieteikuma daļas, kuras satur informāciju, kas uzskatāma par komercnoslēpumu vai konfidenciālu, kā arī to, kāds ir šāda statusa tiesiskais pamats.

13.9. Kandidāts pieteikumu e-konkursu sistēmā iesniedz, aizpildot iepirkuma sadaļā ievietotās formas vai sagatavojot dokumentus ārpus e-konkursu sistēmas un augšupielādējot sistēmas attiecīgajās vietnēs aizpildītas formas. Kandidāts ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām.

13.10. Kandidāts pieteikumu sagatavo tā, lai nekādā veidā netiktu apdraudēta e-konkursu sistēmas darbība un nebūtu ierobežota piekļuve pieteikumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Pieteikums nedrīkst saturēt datorvīrusus un citas kaitīgas programmatūras vai to ģeneratorus. Ja pieteikums saturēs kādu no šajā punktā minētajiem riskiem, tas netiks izskatīts.
13.11. Kandidāts jebkurā laikā līdz pieteikuma iesniegšanas termiņa beigām var atsaukt vai grozīt savu pieteikumu. Grozījumi vai atsaukums ir iesniedzami tikai elektroniski, izmantojot e-konkursu sistēmu. Atsauktos pieteikumus un pēc pieteikumu iesniegšanas termiņa beigām iesniegtos pieteikumus neatver.

14.
Pieteikuma iesniegšana

Kandidāts iesniedz pasūtītājam pieteikumu elektroniski — e-konkursu sistēmas iepirkuma sadaļā. Kandidāts iesniedz pasūtītājam pieteikumu līdz 2023. gada 7. decembra plkst. 11:00.

15. Pieteikumu atvēršana

15.1. Pasūtītājs atver iesniegtos pieteikumus 2023. gada 7. decembrī plkst. 15:00. Pieteikumu atvēršanas procedūra notiek e-konkursu sistēmā iepirkuma sadaļā.

15.2. Ja kandidāts ir veicis pieteikuma otrā līmeņa šifrēšanu
, tad kandidāts 15 minūšu laikā pēc pieteikumu atvēršanas faktiskas uzsākšanas (t.i., no brīža, kad e-konkursu sistēmā kandidātiem tiek paziņots, ka pieteikumu atvēršanas sanāksme ir uzsākta) veic pieteikuma atšifrēšanu. Kandidāts veic pieteikuma atšifrēšanu, izmantojot e-konkursu sistēmā pieejamos rīkus.

16. Pieņēmums par pieteikuma neiesniegšanu

16.1. Uzskatāms, ka pieteikuma dokuments nav iesniegts, ja:

16.1.1. attiecīgās datnes tips neatbilst nolikuma 13.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;

16.1.2. attiecīgā datne ir tehniski bojāta un nav atverama;

16.1.3. attiecīgās datnes atvēršanu antivīrusa programmatūra bloķē kā potenciāli bīstamu;

16.1.4. attiecīgo datni nav iespējams atvērt sakarā ar to, ka kandidāts veicis pieteikuma otrā līmeņa šifrēšanu un pielaidis kļūdas pieteikuma šifrēšanas vai atšifrēšanas procesā vai arī vispār nav veicis pieteikuma atšifrēšanu;

16.1.5. attiecīgās datnes atvēršana varētu kaut kādā veidā apdraudēt e-konkursu sistēmas darbību.

IV nodaļa. 
Kandidātu atlase
17. Kandidātu atlase

17.1. Pasūtītājs pārbauda, vai kandidāta pieteikums atbilst nolikumā noteiktajam, vai kandidāta pieteikumā sniegtās ziņas ir patiesas un vai kandidāts atbilst nolikumā noteiktajām kvalifikācijas prasībām un uz kandidātu neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas nosacījumi.
17.2. Ja kandidāta pieteikums neatbilst nolikumā noteiktajām noformējuma prasībām, pasūtītājs, izvērtējot konkrēto neatbilstību būtiskumu, var lemt par kandidāta neizslēgšanu no dalības iepirkumā. 

17.3. Ja kandidāta pieteikums neatbilst nolikumā noteiktajam vai kandidāta pieteikumā sniegtās ziņas ir nepatiesas, vai ja kandidāts neatbilst nolikumā noteiktajām kvalifikācijas prasībām, pasūtītājs pieņem lēmumu izslēgt kandidātu no turpmākas dalības iepirkumā.

17.4. Ja tikai viens kandidāts atbilst visām nolikumā noteiktajām kandidātu atlases prasībām, iepirkuma komisija pieņem lēmumu pārtraukt iepirkumu.
18. Kandidātu skaita samazināšana

Sakarā ar nelielo konkurenci iepirkuma priekšmeta jomā kandidātu skaita samazināšana netiek paredzēta.

19. Publisko iepirkumu likuma 42. panta piemērošana

19.1. Pasūtītājs izslēdz kandidātu no dalības iepirkumā, ja uz kandidātu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, ja nav iestājies kāds no Publisko iepirkumu likuma 42. panta ceturtās daļas 1., 2., 3., vai 4. punktā noteiktajiem nosacījumiem.

19.2. Pasūtītājs pārbaudi par to, vai uz kandidātu attiecas Publisko iepirkumu likuma 
42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, veic Publisko iepirkumu likuma 42. pantā noteiktajā kārtībā.

V nodaļa. 
Citi noteikumi
20.
Nolikuma noteikumu izskaidrošana

20.1. Kandidātam ir tiesības pieprasīt, lai pasūtītājs izskaidro nolikuma noteikumus. Pieprasījumu pasūtītājam var iesniegt, nododot to personiski vai nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

20.2. Ja kandidāts ir laikus iesniedzis pasūtītājam pieprasījumu izskaidrot nolikuma noteikumus, pasūtītājs piecu darbdienu laikā pēc pieprasījuma saņemšanas, bet ne vēlāk kā sešas dienas pirms pieteikumu iesniegšanas termiņa beigām, sagatavo attiecīgus nolikuma skaidrojumus un nosūta kandidātam, kas tos pieprasījis, pa pastu vai elektroniski, izmantojot drošu elektronisko parakstu, kā arī ievieto e-konkursu sistēmas iepirkuma sadaļā.
20.3. Ja kandidāts ir laikus iesniedzis pasūtītājam pieprasījumu izskaidrot nolikuma noteikumus, pasūtītājs piecu darbdienu laikā pēc pieprasījuma saņemšanas sagatavo attiecīgus nolikuma skaidrojumus un nosūta kandidātam, kas tos pieprasījis, pa pastu, kā arī ievieto e-konkursu sistēmas iepirkuma sadaļā.
21.
Pieteikuma precizēšana (izskaidrošana)

21.1. Pasūtītājam ir tiesības pieprasīt, lai kandidāts precizē (izskaidro) savu pieteikumu.

21.2. Pieprasījumu precizēt (izskaidrot) pieteikumu pasūtītājs nosūta kandidātam pa pastu vai elektroniski, izmantojot drošu elektronisko parakstu.

21.3. Ja kandidāts ir saņēmis pasūtītāja pieprasījumu precizēt (izskaidrot) pieteikumu, kandidāts pieprasījumā noteiktajā termiņā sagatavo attiecīgus pieteikuma precizējumus (skaidrojumus) un iesniedz tos pasūtītājam, nododot tos personiski vai nosūtot pa pastu vai elektroniski, izmantojot drošu elektronisko parakstu (ASIC, PDF vai E-DOC formātā). Termiņu pieteikuma precizējumu (skaidrojumu) iesniegšanai pasūtītājs nosaka ne īsāku par 10 dienām pēc pieprasījuma nodošanas pastā vai nosūtīšanas elektroniski.

Piezīme. Pieteikumu precizējumi (skaidrojumi) uzskatāmi par iesniegtiem pasūtītājam pieprasījumā noteiktajā termiņā, ja pasūtītājs tos saņēmis:

- ne vēlāk kā termiņa pēdējā dienā, ja pieteikuma precizējumi (skaidrojumi) nosūtīti elektroniski, izmantojot drošu elektronisko parakstu;

- ne vēlāk kā termiņa pēdējā dienā pasūtītāja darba laikā, ja pieteikuma precizējumi (skaidrojumi) nosūtīti pa pastu vai nodoti personiski.

� Kandidāti, kuri saskaņā ar nolikuma atlases prasībām nav izslēgti no turpmākas dalības iepirkumā.


� Ministru kabineta 2017. gada 28. februāra noteikumi Nr.107 “Iepirkuma procedūru un metu konkursu norises kārtība”.


� Pieteikumu dalībai iepirkumā, kuru kandidāts sagatavo atbilstoši nolikuma 1. pielikumā noteiktajai formai.


� Ja reģistrācijas valsts normatīvais regulējums neparedz reģistrācijas apliecības izdošanu, tad kandidāts iesniedz informāciju par kandidāta reģistrācijas nosaukumu, Nr. un reģistrācijas laiku, kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, kā arī citu nepieciešamo informāciju (piemēram, interneta vietni, kur var pārbaudīt kandidāta reģistrācijas faktu). 


� GSM ierīču atrašanās vietas noteicējus, kuri atbilst nolikuma 3.5. apakšpunktā norādītajam pielietošanas mērķim.


� Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) par mazo vai vidējo uzņēmumu atzīstams uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro.


� ESPD var sagatavot vienā no šādiem veidiem:


1) aizpildot Eiropas Komisijas 2016.gada 5.janvāra Īstenošanas regulas 2016/7, ar ko nosaka standarta veidlapu Eiropas vienotajam iepirkuma procedūras dokumentam, 2.pielikumā noteikto veidlapas paraugu;


2) aizpildot ESPD veidlapu e-konkursu sistēmas tīmekļvietnē izveidotā rīka adresē http://espd.eis.gov.lv.


� Par reģistrēšanos e-konkursu sistēmā tuvāk sk. Ministru kabineta 2022. gada 20. decembra noteikumu Nr. 816 “Publisko elektronisko iepirkumu noteikumi” 2. nodaļā (pieejami tikai latviešu valodā). Ārzemju kandidātiem (angļu valodā) lūdzu iepazīties ar informāciju par reģistrēšanos e-konkursu sistēmā � HYPERLINK "https://www.eis.gov.lv/EIS/Publications/PublicationView.aspx?PublicationId=1203&systemCode=CORE" �https://www.eis.gov.lv/EIS/Publications/PublicationView.aspx?PublicationId=1203&systemCode=CORE� un sazinoties ar e-konkursu sistēmas atbalsta dienestu pa e-pastu: � HYPERLINK "mailto:eis@vraa.gov.lv" �eis@vraa.gov.lv�, tel. +371 66155511, vai sazinoties ar Zigurdu Drafenu � HYPERLINK "mailto:zigurds.drafens@vraa.gov.lv" �zigurds.drafens@vraa.gov.lv� tel. +371 67509520.


� E-konkursu sistēmas lietotāju rokasgrāmatā ietvertā informācija pieejama tīmekļvietnē: � HYPERLINK "https://www.eis.gov.lv/EKEIS/NetHelp/lv/LRG%20Help.htm#!Documents" �https://www.eis.gov.lv/EKEIS/NetHelp/lv/LRG%20Help.htm#!Documents�. Ārzemju kandidātiem (angļu valodā) lūdzu iepazīties ar informāciju: � HYPERLINK "http://paligs.eis.gov.lv/suppliers/N_0_2.html" �http://paligs.eis.gov.lv/suppliers/N_0_2.html�.


�  � HYPERLINK "https://www.eis.gov.lv/EKEIS/Publication/View/1063?subsystemCode=KON" �https://www.eis.gov.lv/EKEIS/Publication/View/1063?subsystemCode=KON� “How to add files larger than 5 MB in the e-tender”.


� Pieteikuma pirmā līmeņa šifrēšanu nodrošina e-konkursu sistēma. Pieteikuma otrā līmeņa šifrēšana ir saistīta ar visdažādākajiem riskiem, tādēļ pasūtītājs iesaka veikt pieteikuma otrā līmeņa šifrēšanu tikai īpašas nepieciešamības gadījumā.





